Blaenavon

Blaenavon (walisisk Blaenafon) er en by i Torfaen i Wales. Den ligger i en åsside ved stedet der elven Lwyd har sitt utspring. Byen har omkring 5000 innbyggere (2004).

Blaenavon vokste opp omkring et jernverk som åpnet i 1788. Dette ble fulgt av stål- og kullgruveindustri, og befolkningstallet nådde på et tidspunkt 20 000. Etter at jernverket stengte i 1900 og kullgruven i 1980 har dette rast nedover. 

Byen har et gruvemuseum, og det industrielle landskapet er et verdensarvsted.

Byer i Torfaen
Verdensarven i Storbritannia